PMIndiaData/PMIndiaSum huggingface dataset:
গুজরাটের অম্বাজি তীর্থধামে সাউন্ড অ্যান্ড লাইট শোতে ভক্তদের অংশগ্রহণের আহ্বান প্রধানমন্ত্রীর

নতুন দিল্লি, ০৮ এপ্রিল, ২০২২ প্রধানমন্ত্রী শ্রী নরেন্দ্র মোদী গুজরাটের অম্বাজি তীর্থধামে সাউন্ড অ্যান্ড লাইট শোতে ভক্তদের অংশগ্রহণের আহ্বান জানিয়েছেন। তিনি জানান, আজ সন্ধ্যে ৭টা থেকে সেখানে ৫১টি শক্তিপীঠের পরিক্রমা উৎসব শুরু হচ্ছে। সাউন্ড অ্যান্ড লাইট শোতে পুরাণের নানা কাহিনী তুলে ধরা হবে। এক ট্যুইট বার্তায় প্রধানমন্ত্রী লিখেছেন; “গুজরাটের আম্বাজি তীর্থধামে ভক্তদের জন্য একটি অত্যন্ত শুভ উপলক্ষ এসেছে। আজ সন্ধ্যা ৭টা থেকে, এখানে ৫১টি শক্তিপীঠের পরিক্রমা উৎসব শুরু হচ্ছে, যার মধ্যে আমাদের পুরাণের আকর্ষণীয় উপস্থাপনার সঙ্গে যুক্ত একটি লাইট অ্যান্ড সাউন্ড শোও রয়েছে। আমি অনুরোধ করছি আপনারা সকলে এই মহতী অনুষ্ঠানে যোগদান করুন।” /
কেন্দ্রীয় সচিবদের একটি দল তাঁদের নতুন চিন্তাভাবনার কথা প্রকাশ করলেন প্রধানমন্ত্রীর কাছে

সরকারি প্রশাসন ও পরিচালন ব্যবস্থায় পরিবর্তন তথা রূপান্তরের যে আহ্বান প্রধানমন্ত্রী কেন্দ্রীয় সচিবদের কাছে জানিয়েছিলেন, তাতে সাড়া দিয়ে সচিবদের একটি দল এ সম্পর্কিত কিছু চিন্তাভাবনা পেশ করেন প্রধানমন্ত্রী শ্রী নরেন্দ্র মোদীর কাছে। মূলত, ‘সুস্থ ভারত, শিক্ষিত ভারত’ সম্পর্কিত কিছু নতুন চিন্তাভাবনার প্রতিফলন ঘটেছে সচিবদের পেশ করা প্রস্তাবগুলিতে। প্রধানমন্ত্রীর সঙ্গে কেন্দ্রীয় সচিবদের সাক্ষাৎকারকালে উপস্থিত ছিলেন দুই কেন্দ্রীয় মন্ত্রী শ্রী রাজনাথ সিং ও শ্রী মনোহর পাররিকর এবং নিতি আয়োগের ভাইস চেয়ারম্যান শ্রী অরবিন্দ পানাগারিয়া। প্রস্তাব পেশের পর তাঁদের অনেকেই সংশ্লিষ্ট বিষয়গুলির ওপর তাঁদের সুচিন্তিত মতামত ব্যক্ত করেন। এ পর্যন্ত কেন্দ্রীয় সচিবদের চারটি দল প্রধানমন্ত্রীর কাছে তাঁদের নতুন চিন্তাভাবনা সম্বলিত বিভিন্ন প্রস্তাব পেশ করেছেন। /
কেন্দ্রীয় মন্ত্রিসভা সিরহিন্দ ফিডার ক্যানেল ও রাজস্থান ফিডার ক্যানেল সংস্কারের জন্য ৮২৫ কোটি টাকার আর্থিক সহায়তা অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের (২৬ সেপ্টেম্বর) বৈঠকে সিরহিন্দ ফিডার ক্যানেল এবং রাজস্থান ফিডার ক্যানেলের সংস্কারের জন্য ৮২৫ কোটি টাকা আর্থিক সহায়তা অনুমোদন করেছে। এর মধ্যে ২০১৮-১৯ থেকে ২০২২-২৩ পর্যন্ত – এই পাঁচ বছরে রাজস্থান ফিডার ক্যানেলের জন্য কেন্দ্রীয় সহায়তাবাবদ ৬২০.৪২ কোটি টাকা এবং সিরহিন্দ ফিডার ক্যানেলের জন্য একই সময়কালে ২০৫.৭৫৮ কোটি টাকা দেওয়া হবে। এই প্রকল্প রূপায়িত হলে দক্ষিণ-পশ্চিম পাঞ্জাবের মুক্তস্বর, ফরিদকোট এবং ফিরোজপুর জেলায় প্রায় ৮৪,৮০০ হেক্টর জমিতে জল জমার সমস্যা দূর হবে। অন্যদিকে, এই দুটি ক্যানেলে জলের প্রবাহ ও সরবরাহ বৃদ্ধি পাবে। রাজস্থান ফিডার ক্যানেল সংস্কারের ফলে কৃষকরা প্রায় ৯৮,৭৩৯ হেক্টর জমিতে উন্নত সেচের সুবিধা পাবেন। সিরহিন্দ ফিডারের সংস্কারের ফলে কৃষকরা ৬৯,০৮৬ জমিতে অনুরূপভাবে উন্নত সেচের সুবিধা পাবে। নাবার্ডের মাধ্যমে তহবিল যোগানের সমস্যা মেটানো ছাড়াও এই দুটি প্রকল্পের সার্বিক নজরদারির জন্য একটি বিশেষজ্ঞ প্রকল্প পর্যালোচনা কমিটিও গঠন করা হবে। এই দুটি গুরুত্বপূর্ণ ফিডার ক্যানেলের সংস্কারের জন্য সমগ্র অর্থই কেন্দ্রীয় সহায়তা বাবদ দেওয়া হবে। /
ডঃ প্রমোদ কুমার মিশ্র প্রধানমন্ত্রীর প্রধান সচিবের দায়িত্ব গ্রহণ করলেন

ডঃ প্রমোদ কুমার মিশ্র প্রধানমন্ত্রীর প্রধান সচিব পদে নিযুক্ত হয়েছেন। তিনি আজ তাঁর কার্যভার গ্রহণ করেছেন। ডঃ মিশ্র কৃষি, বিপর্যয় ব্যবস্থাপনা, বিদ্যুৎ, পরিকাঠামো সংক্রান্ত আর্থিক ক্ষেত্র এবং বিভিন্ন নীতি নির্ধারণ সংক্রান্ত দপ্তরে কর্মরত ছিলেন। গবেষণা, প্রকাশনা, নীতি নির্ধারণ ও কর্মসূচি বাস্তবায়নের ক্ষেত্রে তিনি তাঁর দক্ষতা দেখিয়েছেন। ডঃ মিশ্র এর আগে প্রধানমন্ত্রীর অতিরিক্ত প্রধান সচিব, কৃষি ও সহযোগিতা দপ্তরের সচিব, রাজ্য বিদ্যুৎ নিয়ন্ত্রণ কমিশনের চেয়ারম্যান পদে নিযুক্ত ছিলেন। কেন্দ্রের কৃষি ও সহযোগিতা দপ্তরের সচিব থাকার সময়ে তিনি রাষ্ট্রীয় কৃষি বিকাশ যোজনা এবং জাতীয় খাদ্য সুরক্ষা মিশনের বিভিন্ন উল্লেখযোগ্য সিদ্ধান্ত বাস্তবায়িত করেছেন। ২০১৪-১৯ সাল পর্যন্ত প্রধানমন্ত্রীর অতিরিক্ত প্রধান সচিব হিসেবে তিনি শীর্ষ স্তরে বিভিন্ন পদের নিয়োগের পাশাপাশি মানবসম্পদ ব্যবস্থাপনায় উল্লেখযোগ্য অবদান রেখেছেন। আন্তর্জাতিক স্তরে চার বছর তিনি ব্রিটেনের ইনস্টিটিউট অফ ডেভেলপমেন্ট স্টাডিজে গবেষণা সংক্রান্ত কাজ করেছেন। এছাড়া, এশীয় উন্নয়ন ব্যাঙ্ক ও বিশ্ব ব্যাঙ্কের বিভিন্ন প্রকল্পের আলোচনা এবং বাস্তবায়ন, ইন্টারন্যাশনাল ক্রপ রিসার্চ ইনস্টিটিউট ফর সেমি-অ্যারিড ট্রপিক্স (আইসিআরআইএসএটি)-র গভর্নিং বোর্ডের সদস্য হিসেবে ডঃ মিশ্র সফলভাবে কাজ করেছেন। এ বছর বিপর্যয় ব্যবস্থাপনা সংক্রান্ত রাষ্ট্রসঙ্ঘের বিখ্যাত পুরস্কার ‘সাসাকাওয়া অ্যাওয়ার্ড’-এ তিনি ভূষিত হয়েছেন। ডঃ মিশ্র অর্থনীতি/উন্নয়নমূলক পর্যালোচনা বিভাগে সাসেক্স বিশ্ববিদ্যালয় থেকে পিএইচডি করেছেন। এই একই বিশ্ববিদ্যালয় থেকে তিনি স্নাতকোত্তর ডিগ্রি লাভ করেছেন। ভারতে ১৯৭০ সালে সম্বলপুর বিশ্ববিদ্যালয়ের জি এম কলেজ থেকে অর্থনীতিতে সাম্মানিক স্নাতক স্তরে তিনি প্রথম শ্রেণীতে উত্তীর্ণ হন। ঐ বছর ওড়িশার সমস্ত বিশ্ববিদ্যালয়গুলি থেকে অর্থনীতিতে তিনিই একমাত্র প্রথম শ্রেণী অধিকার করেন। এরপর, দিল্লি স্কুল অফ ইকনমিক্স থেকে অর্থনীতিতে তিনি প্রথম শ্রেণীতে স্নাতকোত্তর ডিগ্রি লাভ করেন। তাঁর উল্লেখযোগ্য প্রকাশনাগুলির মধ্যে রয়েছে : · নতুন দিল্লির ন্যাশনাল ইনস্টিটিউট অফ ডিজাস্টার ম্যানেজমেন্ট থেকে ২০০৪ সালে প্রকাশিত ‘দ্য কচ্ছ আর্থকোয়েক ২০০১ : রিকালেকশন লেসেন্‌স অ্যান্ড ইনসাইট্‌স’। · ব্রিটেনের অ্যালডারশট, অ্যাভেবারি থেকে ১৯৯৬ সালে প্রকাশিত ‘এগিকালচারাল রিস্ক, ইন্সিওরেন্স অ্যান্ড ইনকাম : আ স্টাডি অফ দ্য ইম্প্যাক্ট অ্যান্ড ডিজাইন অফ ইন্ডিয়াজ কম্প্রিহেন্সিভ ক্রপ ইন্সিওরেন্স স্কিম’। · জাপানের টোকিও-র এশিয়া প্রোডাক্টিভিটি অর্গানাইজেশন থেকে ১৯৯৯ সালে প্রকাশিত ‘ডেভেলপমেন্ট অ্যান্ড অপারেশন অফ এগ্রিকালচারাল ইন্সিওরেন্স স্কিম্‌স ইন এশিয়া’র সম্পাদিত অংশ। বিভিন্ন আন্তর্জাতিক সাময়িকপত্রের তিনি একজন নিয়মিত প্রবন্ধকার।
কেন্দ্রীয় মন্ত্রিসভা ২০১৯ – এর পয়লা জুলাই থেকে ‘এক পদ, এক পেনশন’ কর্মসূচির আওতায় সশস্ত্র বাহিনীর অবসরপ্রাপ্ত সদস্য এবং পারিবারিক পেনশন ভোগীদের সংশোধিত পেনশন অনুমোদন করেছে

নয়াদিল্লি, ২৩ ডিসেম্বর, ২০২২ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০১৯ – এর পয়লা জুলাই থেকে ‘এক পদ, এক পেনশন’ কর্মসূচির আওতায় সশস্ত্র বাহিনীর অবসরপ্রাপ্ত সদস্য এবং পারিবারিক পেনশন ভোগীদের জন্য সংশোধিত পেনশন অনুমোদিত হয়েছে। ২০১৮ সালের ভিত্তিতে এক পদে একই সময়ে কর্মরত সশস্ত্র বাহিনীর অবসরপ্রাপ্ত সদস্যদের পেনশনের পরিমাণ নির্ধারণ করা হয়েছে। এক্ষেত্রে সর্বোচ্চ এবং সর্বনিম্ন পেনশনের গড় হিসাবের ভিত্তিতে নতুন পেনশন নির্ধারিত হয়েছে। ২০১৯ – এর ৩০ জুন পর্যন্ত যাঁরা অবসর গ্রহণ করেছেন, তাঁরা এই সিদ্ধান্তের সুফল পাবেন। এক্ষেত্রে অবশ্য ২০১৪’র পয়লা জুলাই থেকে যেসব সদস্য নির্ধারিত সময়ের আগেই অবসর গ্রহণ করেছেন অর্থাৎ প্রিম্যাচিওরড রিটায়ার্ডরা এই সুবিধা পাবেন না। ২৫ লক্ষ ১৩ হাজারেরও বেশি অবসর গ্রহণকারী এর ফলে উপকৃত হবেন। এদের মধ্যে ৪ লক্ষ ৫২ হাজার নতুন পেনশনভোগীও রয়েছেন। যুদ্ধ ক্ষেত্রে নিহত শহীদদের বিধবা পত্নী এবং ভিন্নভাবে সক্ষম পেনশনার সহ পারিবারিক পেনশনভোগীরাও এই সুবিধা পাবেন। বকেয়া অর্থ আগামী চার বছর বার্ষিক কিস্তিতে দেওয়া হবে। তবে, যাঁরা সাহসিকতা পুরস্কার পেয়েছেন এবং বিশেষ পারিবারিক পেনশনভোগীদের এককালীন কিস্তিতেই বকেয়া অর্থ মিটিয়ে দেওয়া হবে। নতুন সিদ্ধান্ত অনুযায়ী ৩১ শতাংশ হারে মহার্ঘ্য ভাতা দেওয়া হবে। এর ফলে, বছরে ৮,৪৫০ কোটি টাকা ব্যয় হবে। এই ব্যয় ‘এক পদ, এক পেনশন’ খাতে বরাদ্দ অর্থের অতিরিক্ত। ২০১৯ সালের পয়লা জুলাই থেকে কার্যকর এই ব্যবস্থাটি বিস্তারিত দেখতে এই লিঙ্কে ক্লিক করুন – https://pib.gov.in/PressReleasePage.aspx?
অস্ট্রেলিয়ার প্রধানমন্ত্রী মিস্টার ম্যালকম টার্নবুলের সঙ্গে কথা বললেন প্রধানমন্ত্রী

প্রধানমন্ত্রী শ্রী নরেন্দ্র মোদি বৃহস্পতিবার মিস্টার ম্যালকম টার্নবুলের সঙ্গে কথা বলেন এবং অস্ট্রেলিয়ার প্রধানমন্ত্রী পদে তাঁর নিযুক্তির জন্য তাঁকে অভিনন্দন জানান। প্রধানমন্ত্রী বলেন, “প্রধানমন্ত্রী ম্যালকম টার্নবুল এবং আমার মধ্যে অল্প কিছুক্ষন আগেই কথা হয়েছে। আমি তাঁকে অভিনন্দন জানিয়েছি ও তাঁকে শুভেচ্ছা জানিয়েছি | জন্মদিনের শুভেচ্ছা জানানোর জন্যও আমি তাঁকে ধন্যবাদ জানিয়েছি। আমি মিস্টার টনি অ্যাবোটের সঙ্গেও কথা বলেছি এবং ভারত ও অস্ট্রেলিয়ার মধ্যে সম্পর্কের উন্নয়নে তাঁর উদ্যোগের প্রশংসা করেছি।” /
রবিবার ছত্তিশগড়, ওড়িশা এবং পশ্চিমবঙ্গ সফর করবেন প্রধানমন্ত্রী

রবিবার ছত্তিশগড়, ওড়িশা এবং পশ্চিমবঙ্গ সফরে যাবেন প্রধানমন্ত্রী শ্রী নরেন্দ্র মোদী। ছত্তিশগড়ের নয়া রায়পুরে প্রধানমন্ত্রী আবাস যোজনার আওতায় বাসস্থান নির্মাণ প্রকল্পের শিলান্যাস করবেন তিনি। ঐ রাজ্যের রাজনন্দগাঁও জেলার কুরুভাটে শ্যামা প্রসাদ মুখার্জি ন্যাশনাল রারবান মিশনের আনুষ্ঠানিক সূচনাও করবেন প্রধানমন্ত্রী। এই মিশনটির লক্ষ্য হল, দেশের সবকটি রাজ্য ও কেন্দ্রশাসিত অঞ্চলে পল্লী উন্নয়ন সংক্রান্ত একগুচ্ছ প্রকল্পের কাজ হাতে নেওয়া। অর্থনৈতিক কর্মপ্রচেষ্টা, দক্ষতা উন্নয়ন এবং স্থানীয় ও আঞ্চলিকভাবে শিল্পোদ্যোগ গড়ে তোলার মাধ্যমে এই উন্নয়ন কর্মসূচিকে নানাভাবে উৎসাহ যোগানো হবে। এছাড়াও, পরিকাঠামো সংক্রান্ত বিভিন্ন সুযোগ-সুবিধারও সম্প্রসারণ ঘটবে এর আওতায়। ওড়িশার বারগড়ে এক জনসভায় ভাষণ দেবেন প্রধানমন্ত্রী। এরপর, প্রধানমন্ত্রী যাবেন পশ্চিমবঙ্গে। রবিবার সন্ধ্যায় কলকাতায় গৌড়ীয় মঠ ও মিশনের শতবার্ষিকী উদযাপনের আনুষ্ঠানিক সূচনা করবেন তিনি।
চন্দ্র শেখর আজাদের জন্মজয়ন্তীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী চন্দ্রশেখর আজাদকে তাঁর জন্মদিনে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন, “ ভারত মাতার বীর সন্তান চন্দ্রশেখর আজাদকে তাঁর জন্মদিনে শ্রদ্ধা জানাই। তাঁর যৌবনে তিনি স্বেচ্ছায় সাম্রাজ্যবাদের হাত থেকে ভারতকে মুক্ত করার জন্য নিয়োজিত হয়েছিলেন। তিনি ছিলেন এক ভবিষ্যতদ্রষ্টা যিনি শক্তিশালী ও ন্যায় বিচারের আদর্শ অনুসরণ করা ভারতের স্বপ্ন দেখতেন।“
ফ্রান্সের ইউরোপ বিষয়ক এবং বিদেশ মন্ত্রী প্রধানমন্ত্রীর সঙ্গে সাক্ষাৎ করলেন

ফ্রান্সের ইউরোপ বিষয়ক ও বিদেশ মন্ত্রী মিঃ জিন-ভেস লি ড্রিয়ান শনিবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। ফ্রান্সের স্ট্রসবুর্গে সাম্প্রতিক জঙ্গী হামলায় হতাহতদের প্রতি প্রধানমন্ত্রী তাঁর আন্তরিক সমবেদনা জ্ঞাপন করে বলেন, সন্ত্রাসের বিরুদ্ধে লড়াইয়ে ভারত সর্বদাই সেদেশের পাশে রয়েছে। গত মার্চ মাসে রাষ্ট্রপতি ম্যাক্রোর ভারত সফরের পাশাপাশি আর্জেন্টিনায় আয়োজিত জি-২০ শীর্ষ সম্মেলনের ফাঁকে দু’জনের মধ্যে সাক্ষাতের কথাও প্রধানমন্ত্রী বিশেষভাবে স্মরণ করেন। মিঃ লি ড্রিয়ান দ্বিপাক্ষিক সম্পর্কে সাম্প্রতিক অগ্রগতির বিষয়ে প্রধানমন্ত্রীকে অবহিত করে আঞ্চলিক তথা আন্তর্জাতিক বিভিন্ন বিষয়ে ফ্রান্সের দৃষ্টিভঙ্গীর কথা ব্যক্ত করেন। প্রধানমন্ত্রী মোদী সেদেশের সঙ্গে প্রতিরক্ষা, মহাকাশ, সন্ত্রাস দমন, নৌ-নিরাপত্তা এবং অসামরিক পারমাণবিক সহযোগিতা সহ বিভিন্ন ক্ষেত্রে দ্বিপাক্ষিক সম্পর্ককে আরও সুদৃঢ় করার প্রয়াসগুলিকে স্বাগত জানান।
প্রধানমন্ত্রী হান্দোয়ারায় শহীদ সেনা ও নিরাপত্তা কর্মীদের প্রতি শ্রদ্ধা নিবেদন করেছেন

প্রধানমন্ত্রী শ্রী নরেন্দ্র মোদী জম্মু ও কাশ্মীরের হান্দোয়ারায় শহীদ বীর সেনা ও নিরাপত্তা কর্মীদের প্রতি শ্রদ্ধা জানিয়েছেন। এক ট্যুইটবার্তায় প্রধানমন্ত্রী হান্দোয়ারায় শহীদ, ভারতের অসম সাহসী সেনা এবং নিরাপত্তা কর্মীদের প্রতি শ্রদ্ধা নিবেদন করেছেন। তিনি বলেছেন এই সেনাকর্মীদের বীরত্ব ও ত্যাগ দেশবাসী কখনও ভুলে যাবে না। তারা অত্যন্ত নিষ্ঠার সাথে দেশের সেবা করেছেন এবং নাগরিকদের রক্ষায় অক্লান্ত পরিশ্রম করেছেন। প্রধানমন্ত্রী তাদের পরিবারপরিজনদের প্রতি সমবেদনা জানিয়েছেন।
লন্ডনে সন্ত্রাসবাদী হামলায় শোক প্রকাশ প্রধানমন্ত্রীর

প্রধানমন্ত্রী শ্রী নরেন্দ্র মোদী লন্ডনে সন্ত্রাসবাদী হামলায় গভীর শোক প্রকাশ করেছেন। এক বার্তায় তিনি বলেছেন,- “লন্ডনে সন্ত্রাসবাদী হামলায় গভীর শোকাহত। এই হামলার শিকার ও তাদের পরিবারবর্গের প্রতি আমাদের সমবেদনা। এই কঠিন সময়ে, সন্ত্রাসবাদী হামলার বিরুদ্ধে লড়াইতে ভারত যুক্তরাজ্যের সংগে রয়েছে।” /
সাইবার অপরাধ দমনে ভারত-সংযুক্ত আরব আমিরশাহী প্রযুক্তিগত সহযোগিতা

সাইবার জগতের কাজকর্মের ক্ষেত্রে প্রযুক্তিগত সহযোগিতার লক্ষ্যে ভারত ও সংযুক্ত আরব আমিরশাহীর মধ্যে সম্পাদিত মউটি কর্মপরবর্তী অনুমোদন লাভ করেছে কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই মউ স্বাক্ষরের বিষয়ে আনুষ্ঠানিকভাবে সম্মতি দেওয়া হয়। মউটি স্বাক্ষরিত হয় গত মাসে। দু’দেশের মধ্যে স্বাক্ষরিত এই চুক্তির ফলে সাইবার অপরাধের মোকাবিলা করা সহজতর হয়ে উঠবে। সম্পাদিত মউ অনুসারে ভারত ও সংযুক্ত আরব আমিরশাহী পরস্পরের সঙ্গে সহযোগিতা করবে সাইবার অপরাধ সম্পর্কে তদন্ত ও অনুসন্ধান এবং তথ্য বিনিময় সহ সংশ্লিষ্ট বিভিন্ন ক্ষেত্রে। এই চুক্তি রূপায়ণের বিষয়টি ভারতের পক্ষে সার্বিকভাবে দেখভাল করবে কেন্দ্রীয় স্বরাষ্ট্র মন্ত্রক। অন্যদিকে, সংযুক্ত আরব আমিরশাহীর পক্ষে চুক্তি রূপায়ণের দায়িত্ব ঐ দেশের অভ্যন্তরীণ ও রাষ্ট্র নিরাপত্তা মন্ত্রকের ক্রিমিনাল সিকিউরিটি দপ্তরের। দু’দেশের সাইবার জগতে হামলার আশঙ্কার পরিপ্রেক্ষিতে এই সহযোগিতা চুক্তিকে আরও জোরদার করে তোলার সিদ্ধান্ত নেওয়া হয়।
জন ঔষধি দিবসে প্রধানমন্ত্রী জন ঔষধি পরিযোজনা কেন্দ্রগুলির সঙ্গে মতবিনিময় করবেন

প্রধানমন্ত্রী শ্রী নরেন্দ্র মোদী ৭ই মার্চ ভিডিও কনফারেন্সের মাধ্যমে নতুন দিল্লি থেকে জন ঔষধি দিবস উদযাপন করবেন। তিনি ৭টি প্রধানমন্ত্রী ভারতীয় জন ঔষধি কেন্দ্রের সঙ্গে মতবিনিময় করবেন। এই প্রকল্পের সাফল্য উদযাপন করতে এবং ভবিষ্যৎ পরিকল্পনার লক্ষ্যে ৭ই মার্চ দেশ জুড়ে ‘জন ঔষধি দিবস’ উদযাপনের সিদ্ধান্ত নেওয়া হয়েছে। প্রধানমন্ত্রী কেন্দ্রগুলির মালিক এবং নির্দিষ্ট কয়েকটি কেন্দ্রের সুবিধাভোগীদের সঙ্গে মতবিনিময় করবেন। প্রতিটি জন ঔষধি কেন্দ্র দূরদর্শনের মাধ্যমে প্রধানমন্ত্রীর বক্তব্য সম্প্রচার করবে। নির্দিষ্ট কয়েকটি কেন্দ্রে এই ওষুধগুলির বিষয়ে চিকিৎসক, সংবাদ মাধ্যমের প্রতিনিধি, ফার্মাসিস্ট এবং সুবিধাভোগীরা আলোচনাচক্রে যোগ দেবেন। কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া উত্তর প্রদেশের বারাণসীতে প্রধানমন্ত্রী ভারতীয় জন ঔষধি পরিযোজনা কেন্দ্রের অনুষ্ঠানে অংশগ্রহণ করবেন। কেন্দ্রীয় জাহাজ চলাচল, রসায়ন ও সার দপ্তরের প্রতিমন্ত্রী শ্রী মনসুখ লক্ষ্মণভাই মান্ডভিয়া জম্মু ও কাশ্মীরের পুলওয়ামায় প্রধানমন্ত্রী ভারতীয় জন ঔষধি পরিযোজনা কেন্দ্রের অনুষ্ঠানে যোগ দেবেন। জন ঔষধি কেন্দ্রগুলিকে বিশ্বের বৃহত্তম খুচরো ওষুধের দোকানের নেটওয়ার্ক বলে বিবেচনা করা হয়। ৭০০টি জেলায় এ ধরনের ৬ হাজার ২০০টি কেন্দ্র রয়েছে। ২০১৯-২০ অর্থবর্ষে এই কেন্দ্র থেকে বিক্রির পরিমাণ ৩৯০ কোটি টাকা ছাড়িয়ে গেছে, যার ফলে সাধারণ নাগরিকদের ২ হাজার ২০০ কোটি টাকা সাশ্রয় হয়েছে। এই প্রকল্পের মাধ্যমে স্থিতিশীল এবং নিয়মিতস্বনির্ভর কর্মসংস্থানের ভালো সুযোগ তৈরি হয়েছে। …
সীমান্তে গুলি বর্ষণের ফলে ক্ষতিগ্রস্ত ভারতীয় পরিবারগুলিকে আর্থিকক্ষতিপূরণ দানের সিদ্ধান্ত নিল কেন্দ্রীয় মন্ত্রিসভা

সন্ত্রাস, সাম্প্রদায়িক হাঙ্গামা বা উগ্রপন্থী হানায় ক্ষতিগ্রস্ত অসামরিক পরিবারগুলিকে ক্ষতিপূরণ দানের মাত্রা৩ লক্ষ টাকা থেকে ৫ লক্ষ টাকায় উন্নীতকরার সিদ্ধান্ত নিল কেন্দ্রীয় মন্ত্রিসভা। গতকাল এখানে প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই মর্মে একটি প্রস্তাবেঅনুমোদন দেওয়া হয়। সীমান্ত এলাকায় গোলাগুলি বর্ষণ কিংবা ভারতীয় ভূখণ্ডেশত্রুপক্ষের বিষ্ফোরণে নিহতদের পরিবারগুলিকেও এই ক্ষতিপূরণ দেওয়া হবে। ঐ সমস্তঘটনায় যাঁরা ৫০ শতাংশ বা তার বেশি মাত্রায় প্রতিবন্ধকতা বা পঙ্গুত্বের শিকারহয়েছেন, তাঁরাও ক্ষতিপূরণ পাবেন ৫ লক্ষ টাকা করে। তবে, ক্ষতিগ্রস্ত পরিবারগুলিরকোন সদস্যই যদি কেন্দ্র বা রাজ্য সরকারের অধীনে চাকুরি বা কর্মসংস্থানের সুযোগ নাপান, শুধুমাত্র সেক্ষেত্রেই এই ক্ষতিপূরণ দেওয়া হবে বলে প্রস্তাবের খসড়ায় উল্লেখকরা হয়েছে। প্রসঙ্গত উল্লেখ্য, ২০১৪ সালের অক্টোবর মাসে প্রধানমন্ত্রীর জম্মু ওকাশ্মীর সফরের সময় সীমান্ত এলাকায় গুলি বর্ষণে নিহতদের পরিবারগুলিকে আর্থিকসহায়তাদানের একটি প্রস্তাব পেশ করা হয়। সরকারি পর্যায়ে আলোচনা ও পরামর্শক্রমেস্বাধীনতার ৭০ বছরের মধ্যে এই প্রথম সীমান্তবর্তী অঞ্চলে বসবাসকারী ভারতীয়দের এইসমস্যাটি নিয়ে চিন্তাভাবনার কাজ শুরু হয় এবং তারই পরিপ্রেক্ষিতে কেন্দ্রীয়মন্ত্রিসভার এই বিশেষ সিদ্ধান্ত।
প্রধানমন্ত্রী পরীক্ষা পে চর্চা আলোচনায় সকলকে অংশ নেওয়ার আহ্বান জানিয়েছেন

নয়াদিল্লি, ০৪ জানুয়ারি, ২০২৩ এ বছরের পরীক্ষা পে চর্চার দিন ঘোষণা হয়েছে আজ। প্রধানমন্ত্রী শ্রী নরেন্দ্র মোদী সকলকে এই অনন্য আলোচনায় অংশ নেওয়ার আহ্বান জানিয়েছেন। প্রধানমন্ত্রী ট্যুইটে বলেন; “পরীক্ষা পে চর্চা হল সবচেয়ে আকর্ষণীয় কর্মসূচিগুলির মধ্যে একটি। পরীক্ষার্থীদের উদ্বেগ মুক্ত উপায়ে পরীক্ষা দেওয়ার নানান পন্থা-পদ্ধতি এবং আমাদের #ExamWarriors-দের সহায়তা করার ক্ষেত্রে এর ভূমিকা বিশেষ। আমি এ মাসের ২৭ তারিখ এই কর্মসূচির অপেক্ষায় রয়েছি। আপনাদের সকলকে এই বিশেষ আলাপ-আলোচনায় অংশ নেওয়ার আহ্বান জানাই। #
২০১৪ ব্যাচের আই পি এস প্রশিক্ষার্থীরা প্রধানমন্ত্রীর সঙ্গে দেখা করলেন

২০১৪ ব্যাচের ১০০-রও বেশি ইন্ডিয়ান পুলিশ সার্ভিসের (আই পি এস) আধিকারিক-প্রশিক্ষার্থী আজ দেখা করলেন প্রধানমন্ত্রী শ্রী নরেন্দ্র মোদীর সঙ্গে তাঁর ৭ নম্বর রেস কোর্স রোডের বাসভবনে। প্রশিক্ষার্থীদের সঙ্গে কথাবার্তা বলার সময় প্রধানমন্ত্রী তাঁদের স্মরণ করিয়ে দেন যে আধিকারিকদের ইউনিফর্ম তাঁদের ক্ষমতার প্রতীক। এই ক্ষমতা যাতে সাধারণ মানুষের ক্ষমতায়নের কাজে ব্যবহার করা হয় সেজন্য তিনি পরামর্শ দেন তাঁদের। প্রধানমন্ত্রী বলেন, দেশের জন্য কাজ করার বিরল সুযোগ আধিকারিকদের রয়েছে। তাই, কোন অবস্থাতেই তাঁরা যাতে সঙ্কল্পচ্যুত না হন সেই বিষয়টিতে তাঁদের লক্ষ্য রাখতে হবে। জাতীয় নিরাপত্তা উপদেষ্টা শ্রী অজিত দোভাল-ও সাক্ষাতের সময় উপস্থিত ছিলেন।
প্রধানমন্ত্রী আগামী ২৩শে জুলাই মণিপুর জল সরবরাহ প্রকল্পের শিলান্যাস করবেন

প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে আগামী ২৩শে জুলাই মণিপুরে জল সরবরাহ প্রকল্পের শিলান্যাস করবেন। মণিপুরের রাজ্যপাল, মুখ্যমন্ত্রী, মন্ত্রীসভার সদস্যরা, সাংসদ ও বিধায়করা ইম্ফল থেকে এই অনুষ্ঠানে যোগ দেবেন। ‘হর ঘর জল’ এই ভাবনা নিয়ে দেশের গ্রামাঞ্চলের প্রতিটি বাড়িতে ২০২৪ সালের মধ্যে পর্যাপ্ত পরিমাণে নিরাপদ পানীয় জল সরবরাহের উদ্দেশ্যে কেন্দ্র ‘জল জীবন মিশন’-এর উদ্যোগ নিয়েছে। এই প্রকল্পে জলের উৎসের স্থায়ী ব্যবস্থাপনা, যেমন সেখানে জলের যোগান নিশ্চিত করা ও বৃষ্টির জল সংরক্ষণ এবং বর্জ্য জলের পুনর্ব্যবহারের বিষয়গুলিও স্থান পেয়েছে। জল জীবন মিশনের পরিকল্পনাটি সুবিধাভোগী অঞ্চলের সম্প্রদায় ভিত্তিক একটি উদ্যোগ౼এ ক্ষেত্রে প্রয়োজনীয় তথ্য, শিক্ষা ও মতামতের আদানপ্রদানকে গুরুত্ব দেওয়া হয়। সকলে যাতে এই প্রকল্পে গুরুত্ব পান এবং জলকে কেন্দ্র করে একটি জন আন্দোলন গড়ে তোলা যায়, সেটাই এর উদ্দেশ্য। ভারতে প্রায় ১৯ কোটি বাড়ি রয়েছে। এর মধ্যে মাত্র ২৪% বাড়িতে বিশুদ্ধ জল সরবরাহের সংযোগের ব্যবস্থা রুয়েছে। জল জীবন মিশনের পরিকল্পনা হল, রাজ্য সরকার, পঞ্চায়েতি রাজ, স্বশাসিত সংস্থা ও আঞ্চলিক সম্প্রদায়ের সাহায্যে ১৪,৩৩,২১,০৪৯টি বাড়িতে বিশুদ্ধ জল সরবরাহের ব্যবস্থা করা। জল জীবন মিশনের মাধ্যমে মণিপুরের ১,১৮৫টি অঞ্চলের ১,৪২,৭৪৯টি বাড়িতে বিশুদ্ধ পানীয় জলের সংযোগ পৌঁছে দিতে কেন্দ্র আর্থিক সাহায্য করছে। রাজ্যের বাকি বাড়িগুলিতে এই সুবিধের ব্যবস্থা করতে মণিপুর সরকার ব্যবস্থা নেবে। এর জন্য উত্তর পূর্বাঞ্চল উন্নয়ন দপ্তরের তহবিল সহ অন্যান্য জায়গা থেকে অর্থের সংস্থান আসবে। মণিপুরের ১৬টি জেলার ২৫টি শহর ও ১,৭৩১টি গ্রামীণ জনপদে ২,৮০,৭৫৬টি বাড়িতে বিশুদ্ধ পানীয় জলের ব্যবস্থা করতে মণিপুর জল সরবরাহ প্রকল্পর পরিকল্পনা করা হয়েছে। এই প্রকল্পের তহবিল আসবে বাইরে থেকে। বৃহত্তর ইম্ফল-ও এর আওতাধীন । ২০২৪ সালের মধ্যে ‘হর ঘর জল’ অর্থাৎ প্রত্যেক বাড়িতে যাতে জলের সংযোগ পৌঁছে দেওয়া যায়, তার জন্য রাজ্য সরকার এই প্রকল্প তৈরি করেছে। ৩০৫৪কোটি ৫৮লক্ষ টাকার এই প্রকল্পটিতে নিউ ডেভেলপমেন্ট ব্যাঙ্ক ঋণ দেবে।
দ্বিতীয় পর্যায়ের স্বচ্ছ ভারত মিশন (গ্রামীণ)-এ কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ২০২৪-২৫ অর্থবর্ষ পর্যন্ত দ্বিতীয় পর্যায়ের স্বচ্ছ ভারত মিশন (গ্রামীণ) (এসবিএমজি)-এর প্রস্তাবটি অনুমোদিত হয়। খোলা স্থানে শৌচকর্মমুক্ত পরিবেশ গড়ে তোলা ছাড়াও কঠিন এবং তরল বর্জ্য ব্যবস্থাপনা এই মিশনের অন্যতম লক্ষ্য। এসবিএমজি-এর দ্বিতীয় পর্যায়ের উদ্দেশ্য হল, কেউ যেন এই প্রকল্পের বাইরে না থাকেন এবং প্রত্যেকে যেন শৌচাগার ব্যবহার করেন। এই লক্ষ্যে ২০২০-২১ থেকে ২০২৪-২৫ পর্যন্ত ৫২,৪৯৭ কোটি টাকার বাজেট বরাদ্দ করা হয়েছে। কেন্দ্র এবং রাজ্য উভয়েই টাকা যোগাবে। এছাড়া, পঞ্চদশ অর্থ কমিশন গ্রামাঞ্চলে জল সরবরাহের লক্ষ্যে এবং সেখানে পয়ঃপ্রণালী ব্যবস্থা গড়ে তোলার উদ্দেশ্যে ৩০,৩৭৫ কোটি টাকার প্রস্তাব দিয়েছে। এই প্রকল্প আগামী অর্থ বছরে গ্রামের স্থানীয় প্রশাসনের মাধ্যমে রূপায়িত হবে। এই প্রকল্পের আওতায় যে সমস্ত পরিবার শৌচালয় তৈরি করার জন্য আর্থিক অনুদানের সুযোগ পাবে, তারা ১২ হাজার টাকার উৎসাহ ভাতা পাবে। কঠিন এবং তরল বর্জ্য ব্যবস্থাপনার লক্ষ্যে আর্থিক সাহায্যের সংস্থান থাকবে। গ্রাম পঞ্চায়েতগুলি গ্রামস্তরে যে সমাজ পরিচালিত শৌচালয়ের ব্যবস্থা গড়ে তোলে সেক্ষেত্রে আর্থিক অনুদানের পরিমাণ ২ লক্ষ টাকা থেকে বাড়িয়ে ৩ লক্ষ টাকা করা হয়েছে। এই প্রকল্পগুলিতে উত্তর-পূর্বাঞ্চলের এবং হিমালয় সংলগ্ন রাজ্যগুলি ও কেন্দ্রশাসিত জম্মু-কাশ্মীরে কেন্দ্র ৯০ শতাংশ অর্থের যোগান দেবে। অন্য রাজ্যগুলির ক্ষেত্রে রাজ্যগুলিকে ৪০ শতাংশ ব্যয়ভার বহন করতে হবে। বাকি কেন্দ্রশাসিত অঞ্চলগুলিতে পুরো টাকাটাই কেন্দ্র যোগাবে। কঠিন ও তরল বর্জ্য ব্যবস্থাপনার আওতায় প্লাস্টিক বর্জ্য ব্যবস্থাপনা, জৈব প্রক্রিয়ায় কঠিন বর্জ্য ব্যবস্থাপনা, নোংরা জল এবং পাঁক নিঃসরণকে অন্তর্ভুক্ত করা হয়েছে। দ্বিতীয় পর্যায়ে এসবিএমজি-তে গ্রামস্তরে বাড়ি বাড়ি এবং সমাজ পরিচালিত শৌচালয়, কম্পোস্ট পিট্‌স, সোক পিট্‌স, বর্জ্য জমার পুকুর তৈরি করার সংস্থান থাকছে। এর ফলে, গ্রামীণ অর্থনীতি আরও চাঙ্গা হবে এবং কর্মসংস্থান বাড়বে। ২০১৪-র ২ অক্টোবর প্রথম পর্যায়ে এসবিএমজি চালুর সময় গ্রামীণ এলাকায় পয়ঃপ্রণালী ব্যবস্থা ছিল মাত্র ৩৮.৭ শতাংশ। এই প্রকল্প চালু হওয়ার পর ১০ কোটির বেশি শৌচাগার তৈরি হয়েছে যার ফলে, ২০২৯-এর ২ অক্টোবর প্রতিটি রাজ্য নিজেদের খোলা স্থানে শৌচকর্ম মুক্ত অঞ্চল হিসেবে ঘোষণা করেছে। পানীয় জল ও পয়ঃনিষ্কাশন দপ্তর সমস্ত রাজ্যগুলিকে পরামর্শ দিয়েছে এই তথ্য সঠিক কিনা তা পুনরায় একবার যাচাই করার জন্য। /
বিহারের উন্নয়নে যোগাযোগ ব্যবস্থার উপর গুরুত্ব দিয়ে দ্বারভাঙা বিমানবন্দর চালু করায় প্রধানমন্ত্রী সন্তোষ প্রকাশ করেছেন

প্রধানমন্ত্রী শ্রী নরেন্দ্র মোদী বিহারের উন্নয়নে যোগাযোগ ব্যবস্থার উপর গুরুত্ব দিয়ে দ্বারভাঙা বিমানবন্দর চালু করায় সন্তোষ প্রকাশ করেছেন। বিমানবন্দর ব্যবহারকারী এক যাত্রীর ট্যুইট বার্তায় প্রতিক্রিয়া জানিয়ে প্রধানমন্ত্রী বলেছেন, “জেনে খুশি হলাম ! বিমান পরিবহনের মাধ্যমে যতটা সম্ভব যোগাযোগ ব্যবস্থার উন্নতি ঘটানো যায় এবং স্বাচ্ছন্দ্য দেওয়া যায়, আমরা তার জন্য কাজ করে চলেছি। বিহারের উন্নয়নে দ্বারভাঙা বিমানবন্দর গুরুত্বপূর্ণ ভূমিকা নেবে।“
প্রধানমন্ত্রী আগামীকাল ক্ষুদ্র ও মাঝারি শিল্পোদ্যোগগুলিকে সহায়তা ও সুবিধা প্রদানে বিশেষ কর্মসূচির সূচনা করবেন

প্রধানমন্ত্রী শ্রী নরেন্দ্র মোদী শুক্রবার (দোসরা নভেম্বর) নতুন দিল্লির বিজ্ঞান ভবনে এক অনুষ্ঠানে ক্ষুদ্র ও মাঝারি শিল্পোদ্যোগগুলিকে সহায়তা ও সুবিধা প্রদানে বিশেষ কর্মসূচির সূচনা করবেন। দিল্লিতে আয়োজিত এই অনুষ্ঠানের পাশাপাশি, একই সঙ্গে দেশের ১০০টি জায়গায়তেও এ ধরণের অনুষ্ঠানের আয়োজন করা হচ্ছে। এই অনুষ্ঠানগুলিতে কেন্দ্রীয় মন্ত্রীরা ছাড়াও রাজ্য সরকারের মন্ত্রীরা উপস্থিত থাকবেন। দিল্লির মূল অনুষ্ঠানের সঙ্গে দেশের বিভিন্ন জায়গায় আয়োজিত অনুষ্ঠানগুলিকেও সরাসরি যুক্ত করা হবে। মূল অনুষ্ঠানে প্রধানমন্ত্রী ভাষণ দেবেন। ক্ষুদ্র ও মাঝারি শিল্পোদ্যোগগুলির স্বার্থবাহী একাধিক সুবিধা ও সহায়তা প্রদানের কথাও তিনি ঘোষণা করবেন বলে আশা করা হচ্ছে। বিগত চার বছরে কেন্দ্রীয় সরকার ক্ষুদ্র ও মাঝারি শিল্পোদ্যোগগুলিকে সর্বোচ্চ অগ্রাধিকার দিয়েছে। ক্ষুদ্র ও মাঝারি শিল্পোদ্যোগগুলির জন্য সহায়তা ও সুবিধা প্রদানের বিশেষ এই কর্মসূচি ১০০ দিন ধরে চলবে। আশা করা হচ্ছে, এই উদ্যোগের ফলে ক্ষুদ্র ও মাঝারি শিল্প ক্ষেত্রের বিভিন্ন প্রয়াসে আরও বেশি সমন্বয় গড়ে উঠবে। বিশেষ লক্ষ্যের ভিত্তিতে রূপায়িত হতে চলা এই কর্মসূচির অগ্রগতিতে কেন্দ্রীয় ও রাজ্য সরকারের উচ্চ পদস্থ আধিকারিকরা নিয়মিত নজরদারি চালাবেন। দিল্লিতে আয়োজিত মূল অনুষ্ঠানে কেন্দ্রীয় অর্থ তথা কর্পোরেট বিষয়ক মন্ত্রী শ্রী অরুণ জেটলি, কেন্দ্রীয় অতিক্ষুদ্র, ছোট ও মাঝারি শিল্পোদ্যোগ প্রতিমন্ত্রী শ্রী গিরিরাজ সিং ছাড়াও বহু বিশিষ্ট ব্যক্তি উপস্থিত থাকবেন।
কাশী তামিল সঙ্গমের প্রতি আগ্রহ প্রকাশ প্রধানমন্ত্রীর

নয়াদিল্লি, ০৯ নভেম্বর, ২০২২ কাশী তামিল সঙ্গমের প্রতি আগ্রহ প্রকাশ করলেন প্রধানমন্ত্রী শ্রী নরেন্দ্র মোদী। এটি ভারতের উত্তর ও দক্ষিণাঞ্চলের মধ্যে এক সময়োত্তীর্ণ বন্ধনের উদাহরণ। তিনি বলেন, ‘এক ভারত, শ্রেষ্ঠ ভারত’ এই ভাবনাতেই আয়োজিত হবে এই অনুষ্ঠান। এই অনুষ্ঠান তামিল ভাষা ও সংস্কৃতির সৌন্দর্য প্রকাশ করবে বলেও প্রধানমন্ত্রী মন্তব্য করেন। কেন্দ্রীয় মন্ত্রী ডঃ এল মুরুগনের এক ট্যুইট শেয়ার করে প্রধানমন্ত্রী তাঁর ট্যুইটে বলেন, “কাশী তামিল সঙ্গম অনুষ্ঠান নিয়ে আমি বিশেষভাবে আগ্রহী। এই কর্মসূচি ‘এক ভারত, শ্রেষ্ঠ ভারত’ – এর ভাবনায় আয়োজিত হবে। পাশাপাশি, তামিল ভাষা ও সংস্কৃতির সৌন্দর্যও প্রকাশ করবে”।
স্বাস্থ্য ও চিকিৎসা-বিজ্ঞানের ক্ষেত্রে ভারত ও পাপুয়া নিউ গিনি-র মধ্যে সহযোগিতা চুক্তি

স্বাস্থ্য পরিচর্যা ও চিকিৎসা-বিজ্ঞানের ক্ষেত্রে পারস্পরিক সহযোগিতার লক্ষ্যে ভারত ও পাপুয়া নিউ গিনি-র মধ্যে এক মউ স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই অনুমোদনদানের সিদ্ধান্ত নেওয়া হয়। মউটি স্বাক্ষরিত হলে ভারতের স্বাস্থ্য ও পরিবারকল্যাণ মন্ত্রক এবং পাপুয়া নিউ গিনি-র স্বাস্থ্য ও এইচআইভি/এড্‌স মন্ত্রক যৌথ অংশীদারিত্বের মধ্য দিয়ে দু’দেশের স্বাস্থ্যক্ষেত্রে সহযোগিতার প্রসার ঘটাতে পারবে। শুধু তাই নয়, এর মাধ্যমে দুটি দেশের মৈত্রী সম্পর্কও আরও নিবিড় হয়ে উঠবে।
সেরা সাংসদ পুরস্কার প্রদান অনুষ্ঠানে প্রধানমন্ত্রী

প্রধানমন্ত্রী শ্রী নরেন্দ্র মোদী নতুন দিল্লীতে বুধবার ভারতীয় সংসদীয় গোষ্ঠী আয়োজিত সেরা সাংসদ পুরস্কার প্রদান অনুষ্ঠানে যোগ দেন। সংসদের সেন্ট্রাল হলে রাষ্ট্রপতি শ্রী রামনাথ কোবিন্দ সেরা সাংসদ পুরস্কার প্রদান করেন। উপরাষ্ট্রপতি শ্রী এম. বেঙ্কাইয়া নাইডু লোকসভার অধ্যক্ষা শ্রীমতি সুমিত্রা মহাজনও অনুষ্ঠানে উপস্হিত ছিলেন। বিজেতাদের অভিনন্দন জানিয়ে প্রধানমন্ত্রী বলেন যে সংসদ ও দেশ তাঁদের অবদানকে মনে রাখবে। প্রধানমন্ত্রী আরো বলেন, তাঁদের মত অসাধারণ সাংসদদের সঙ্গে কাজ করা এবং শেখা খুবই সম্মানের। প্রধানমন্ত্রী বলেন, সংসদ ১২৫ কোটি ভারতীয়ের স্বপ্ন ও কন্ঠস্বরের প্রতীক। সংসদে কথিত প্রত্যেকটি কথাই খুবই মূল্যবান এবং তা নীতি প্রণেতা ও সরকারকে সুযো বহু গুরুত্বপূর্ণ বিষয়ের সমাধানসূত্র পেতে সাহায্য করে। অনুষ্ঠানের ভাষণে প্রধানমন্ত্রী বলেন, সংসদে সংহতিনাশ সাধারণ মানুষকে ও সর্বোপরি তাদের প্রতিনিধিরা সাংসদের ওপর প্রভাব ফেলে। সংহতিনাশ সরকারের চেয়ে দেশের পক্ষেই বেশি ক্ষতিকারক বলেও তিনি জানান। প্রধানমন্ত্রী বলেন যে সাংসদদের দায়িত্ব হল সংসদের কাজ মসৃণভাবে চলতে দেওয়া যাতে প্রত্যেক সাংসদ বক্তব্য পেশের সুযোগ পান এবং সংসদের ইতিহাসের অংশীদার হতে পারেন।
বিশ্ব র‍্যাপিড দাবা চ্যাম্পিয়নশিপেজয়লাভের জন্য বিশ্বনাথন আনন্দকে অভিনন্দন প্রধানমন্ত্রীর

বিশ্ব র‍্যাপিড দাবা চ্যাম্পিয়নশিপেরখেলায় জয়ী বিশ্বনাথন আনন্দকে অভিনন্দিত করেছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “অভিনন্দন বিশ্বনাথন আনন্দ! আপনি আরওএকবার ধৈর্য্য ও অধ্যবসায়ের পরিচয় দিলেন। আপনার এই নিরলস উদ্যম আমাদের অনুপ্রাণিতকরে। বিশ্ব র‍্যাপিড দাবা চ্যাম্পিয়নশিপে আপনার দৃষ্টান্তমূলক সাফল্যের জন্য ভারতগর্বিত।”